**CSÖKMŐ NAGYKözség ÖnkormányzatA**

**Székhely: 4145 Csökmő, Kossuth u. 109.** Tel.: **54/443,-601;**

Fax: **54/515-002**

**E-mail**: csokmo.titkarsag@gmail.com



 **KIVONAT**

Csökmő Nagyközség Önkormányzata Képviselő-testületének

2022. március 28. napján megtartott képviselő-testületi nyílt ülés jegyzőkönyvéből

**Csökmő Nagyközség Önkormányzata Képviselő-testülete**

**28/2022. (III.28.) önkormányzati határozata**

***Faluház és Könyvtár intézményvezetői állás betöltésére irányuló pályázat kiírásáról***

Csökmő Nagyközség Önkormányzata Képviselő-testületea muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 94.§ (3) bekezdésében, a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendeletben (a továbbiakban: Rendelet), továbbá a munka törvénykönyvéről szóló 2012. évi I. törvényben foglaltak alapján pályázatot hirdet a csökmői **Faluház és Könyvtár** **intézményvezető** **munkakör** betöltésére

**Munkakör megnevezése:**Intézményvezető

Az intézményvezető a munka törvénykönyvéről szóló 2012. évi I. törvény (a továbbiakban: Mt.) szerinti vezető állású munkavállalónak minősül, így foglalkoztatására a vezető állású munkavállalóra vonatkozó, a vezetői megbízás időtartamára szóló munkaszerződés megkötésével kerül sor. A munkaviszony létesítése 3 (három) hónapos próbaidő kikötésével történik.

**A munkavégzés helye:** Hajdú-Bihar megye**,** 4145 Csökmő, Kossuth utca 121. (Faluház és Könyvtár)

**Foglalkoztatás jellege:**Teljes munkaidő

**A vezetői megbízás időtartama:**2022. július 1. napjától 2027. június 30. napjáig tartó határozott idő.

**Illetmény, juttatások:**A munka törvénykönyvéről szóló 2012. évi I. törvény szerint.

**A munkakörbe tartozó, illetve vezetői beosztással járó lényeges feladatok:**

Az intézményvezető egyszemélyi felelős vezetője az intézménynek, felelősséggel tartozik a feladatellátáshoz biztosított önkormányzati vagyon megőrzéséért, felhasználásának szakszerűségéért és jogszerűségéért. Feladata a jogszabályokban, valamint Csökmő Nagyközség Önkormányzata Képviselő-testülete által meghatározott közművelődési célok és programok megvalósítása, az intézmény alapító okiratában foglalt feladatok ellátása. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben foglalt közművelődési feladatok ellátása. A település közművelődési tevékenységének, a helyi ünnepségek lebonyolításának, a helyi önszerveződő közösségek tevékenységének koordinálása. Helyi, térségi kiállítások megszervezése, kulturális versenyek szervezése, lebonyolítása. Rendezvények lebonyolításához pályázatok elkészítése. A Könyvtár működtetésével kapcsolatos feladatok ellátása. Az intézményvezető feladata és felelőssége az intézmény szakszerű, jogszerű és hatékony működésének biztosítása, szakmai munkájának irányítása, képviselete, a település kulturális kommunikációjának irányítása. Az intézményvezető gyakorolja az intézmény dolgozói fölött a munkáltatói jogkört. Felelős az intézmény gazdálkodásáért, a fenntartó által hozott intézményt érintő döntések végrehajtásáért.

**Pályázati feltételek, képesítési előírások:**

* a Rendelet 1. melléklet („Intézménytípusok vezetőivel szemben támasztott speciális szakmai követelmények”) 9. pontban meghatározott szakképzettségi, szakképesítési feltételeknek való megfelelés, így:
	+ felsőfokú végzettség és közművelődési szakképzettség, vagy nem szakirányú felsőfokú végzettség és felsőfokú közművelődési szakirányú szakképesítés,
	+ végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben legalább ötéves szakmai gyakorlat,
	+ kiemelkedő szakmai vagy szakirányú tudományos tevékenység
* magyar állampolgárság,
* cselekvőképesség,
* egészségügyi alkalmasság,
* büntetlen előélet
* nem állhat közművelődési intézményben végezhető tevékenység folytatását kizáró foglalkoztatástól eltiltás hatálya alatt,
* a Rendelet 4. §-a szerint a vezető állású munkavállaló esetében a munkakör betöltésének feltétele államháztartási és vezetési ismereteket nyújtó, legalább 120 órás képzés (a továbbiakban: képzés) igazolt elvégzése. Ennek hiányában a vezető állású munkavállalói munkakör betöltését követő két éven belül köteles a képzést elvégezni, és az azt igazoló okiratot be kell mutatni a munkáltatói jogkör gyakorlójának. Aki a képzést határidőben nem végzi el, és a képzés elvégzését igazoló okiratot nem mutatja be, a munkakörben nem foglalkoztatható tovább. Mentesül a képzés elvégzésének kötelezettsége alól, aki jogász vagy közgazdász szakképzettséggel rendelkezik, vagy a képzést az intézményvezetői munkakör betöltését megelőzően elvégezte, és azt okirattal igazolja.
* vagyonnyilatkozat-tételi eljárás lefolytatásának vállalása.

**A pályázat elbírálásánál előnyt jelent:**

* közművelődési intézményben szerzett vezetői tapasztalat,
* kulturális rendezvények szervezésében szerzett gyakorlati tapasztalat,
* irodai szövegszerkesztő programok és multimédiás eszközök használatában, internetes kommunikációban való jártasság,
* helyismeret.

**A pályázat részeként benyújtandó iratok, igazolások:**

* a pályázó részletes szakmai önéletrajza
* az intézmény vezetésére, fejlesztésére vonatkozó részletes szakmai és vezetői program
* végzettséget, szakképzettséget, munkaköri szakvizsgát igazoló okiratok másolata
* szakmai gyakorlatot, vezetői gyakorlatot igazoló dokumentumok
* 3 hónapnál nem régebbi erkölcsi bizonyítvány, amellyel a pályázó igazolja a büntetlen előéletét és azt, hogy nem áll közművelődési intézményben végezhető tevékenység folytatását kizáró foglalkoztatástól eltiltás hatálya alatt
* az államháztartási és vezetési ismereteket nyújtó tanfolyam elvégzését igazoló okirat másolata vagy nyilatkozat arról, hogy a tanfolyam elvégzését a megbízástól számított 2 éven belül vállalja
* bérigény megjelölése
* a pályázó nyilatkozata arról, hogy nem áll cselekvőképességet kizáró vagy korlátozó gondnokság hatálya alatt
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul
* a pályázó nyilatkozata arról, hogy a pályázatot véleményező és elbíráló képviselő-testület a személyét érintő tárgyalás alkalmával nyílt vagy zárt ülést tartson
* a pályázó nyilatkozata arról, hogy pályázatának sikeressége esetén a vagyonnyilatkozattételi eljárása lefolytatását vállalja.

**A munkakör betölthetőségének időpontja:**

A munkakör a pályázatok elbírálását követően legkorábban 2022. július 1. napjától tölthető be.

**A pályázat benyújtásának határideje:** **2022. május 2.**

A pályázati kiírással kapcsolatosan további információt Nagy Tibor polgármester nyújt, a 20/439-6834-es telefonszámon.

**A pályázat benyújtásának módja:**

* Postai úton a pályázatnak Csökmő Nagyközség Önkormányzata részére történő megküldésével (cím: 4145 Csökmő, Kossuth utca 109..).
* Személyesen, zárt borítékban (Csökmői Polgármesteri Hivatal, 4145 Csökmő, Kossuth utca 109.)

Kérjük a borítékon feltüntetni a munkakör megnevezését: „Faluház és Könyvtár intézményvezető”.

**A pályázat elbírálásának módja, rendje:**

* Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott – a kulturális intézmény alapfeladatait érintően szakértelemmel rendelkező tagokból álló – bizottság hallgatja meg.
* A pályázatokat a bizottság írásba foglalt véleményét mérlegelve Csökmő Nagyközség Önkormányzata Képviselő-testülete a soron következő ülésén dönt.

A pályázat kiírója fenntartja magának a pályázati kiírás visszavonásának, valamint a pályázatok elbírálását követően a pályázati eljárás eredménytelenné nyilvánításának jogát.

**A pályázat elbírálásának határideje:**

A pályázat benyújtására nyitva álló határidő lejártát követő 60 (hatvan) napon belül.

**A pályázati kiírás további közzétételének helye, ideje:**

* Csökmő nagyközség honlapja ([www.csokmo.hu](http://www.csokmo.hu) ) - 2022. április 1.
* Csökmői Polgármesteri Hivatal hirdetőtáblája - 2022. április 1.

A képviselő-testület felkéri a jegyzőt, hogy a pályázati felhívás közzététele érdekében a szükséges intézkedéseket tegye meg.

 Határidő: 2022. április 1.

 Felelős: Fülöpné dr. Kerti Judit jegyző

Csökmő, 2022. március 28.

/: Nagy Tibor sk.:/ /:Fülöpné dr. Kerti Judit sk. :/

 polgármester jegyző

Kivonat hiteléül:

 **Fülöpné dr. Kerti Judit**

 **jegyző**

**Csökmő,** 2022. március 29.